Genre: Information/Explanation

Vrtec <p/> V vrtec se vključujejo slepi in slabovidni otroci, stari od enega do šestih let, ki so z odločbo o usmeritvi usmerjeni v prilagojen program za predšolske otroke. Skupini se lahko enkrat tedensko pridružijo tudi slepi in slabovidni otroci, ki so usmerjeni v predšolske programe s prilagojenim izvajanjem in dodatno strokovno pomočjo – torej so vključeni v redne vrtce. V našem vrtcu so zanje organizirane specialnopedagoške in ostale dejavnosti, ki se vsakodnevno izvajajo pri nas. <p/> Delo poteka po kurikulu za vrtce, ki zajema področje razvoja gibanja, jezika, umetnosti, matematike, narave in družbe. Prilagojen program pa poleg tega vključuje tiflopedagoške cilje, ki jih uresničujemo v okviru osnovnega kurikula ter kot specialnopedagoške dejavnosti, kamor sodijo: <p/> orientacija in mobilnost (orientacija v prostoru in zunaj, orientacija na delovni ploskvi, navajanje na uporabo bele palice, navajanje na varno hojo v prometu ter samostojno gibanje v znanem okolju in s spremljevalcem v manj znanih ali neznanih okoljih). <p/> Oblike in metode dela, didaktična sredstva in igrače so prilagojene slepim in slabovidnim otrokom. Znanja, spretnosti in veščine otroci usvajajo preko igre in izkustvenega učenja. Vrtec se vključuje v projekte glede na starost otrok v oddelku. Trenutno smo vključeni v projekt na področju jezika Palček Bralček na področju družbe se navajamo na pravilno in varno udeležbo v prometu ter spoznavamo okolico obiskujemo šolsko in krajevno knjižnico ter smo aktivno vključeni v Cici veselo šolo. <p/> Posebno pozornost namenjamo pripravi otroka in učiteljev ob vstopu v osnovno šolo.